זיו רביץ

ממוזער|זיו רביץ בפסטיבל הג'אז INNtöne, שנת 2025

**זיו רביץ** (נולד ב-1976) הוא מוזיקאי ג'אז, ומתופף ג'אז מודרני ישראלי. הוא בעל קריירה בין-לאומית ומתגורר כיום בניו יורק בארצות הברית.

## ביוגרפיה
רביץ נולד וגדל בבאר שבע. אביו, יעקב, נגן ומורה ללימוד גיטרה, הוא אחיינה של הזמרת יהודית רביץ. רביץ החל לנגן בגיל צעיר מאוד, ולמד פסנתר, גיטרה ותופים. בגיל תשע החליט להתמקד בתופים. את דרכו כמוזיקאי מקצועי הוא החל כבר בגיל שלוש עשרה, וניגן רוק, ג'אז ומוזיקה אוונגרדית במועדונים שונים בבאר שבע, ובתל אביב בהמשך. בשנת 1999 הפך למתופף הבית במועדון הג'אז, "קמלוט", בתל אביב, וליווה מוזיקאים אורחים רבים מאירופה ומארצות הברית.

בקיץ 2000 עבר רביץ לארצות הברית כדי להרחיב את הידע המוזיקלי שלו והחל ללמוד קומפוזיציה ג'אז במכללת ברקלי למוזיקה בבוסטון. בשנת 2004 סיים שם את לימודיו עם תואר בקומפוזיציה. במהלך הלימודים פגש רביץ את הפסנתרן פלוריאן וובר  והבאסיסט ג'ף דנסון , איתם הקים את השלישייה **Minsarah** (בעברית: מנסרה) בשנת 2001.

באירופה הופיע רביץ עם השלישייה שלו, Minsarah, וכן עם ההרכב TAQ (יחד עם מרסין מסצקי , גארת' סטיבנסון ), התזמורת הפילהרמונית הרומנית יאסי ורביעיית לי קוניץ החדשה. בנוסף הוא הופיע גם לצד אמנים מובילים בסצנת הג'אז כמו: ג'ואל פראם , מיק גודריק , תומאש סטנקו , קורט רוזנווינקל, מארק טרנר, ג'ו לובנו, בן מונדר ואספרנסה ספולדינג.

בשנת 2009 הוציא רביץ אלבום ראשון בהובלתו, "Images From Home". באלבום שהוקלט בניו יורק, בשיתוף פעולה עם המוזיקאים הישראליים עומר קליין, אבישי כהן והזמרת מיקה הרי, נכלל גם קאבר בביצוע אינסטרומנטלי לשיר "מה אומרות עינייך" (באנגלית: **What do your eyes say**) של המלחין מרדכי זעירא.

בשנת 2011 הוא הצטרף לשלישיית שי מאסטרו (**Shai Maestro Trio**) בהובלת הפסנתרן שי מאסטרו. לצד עבודתו עם מאסטרו, רביץ הופיע והקליט גם עם אמני ג'אז ישראליים נוספים, שזוכים להצלחה בעולם, בהם: הפסנתרנים עומר קליין וירון הרמן והחצוצרן אבישי כהן, איתו הקליט, בין השאר, את האלבומים "Naked Truth" (2022), "Ashes to Gold" (2024), במסגרת הרכב הרביעייה של כהן.

בשנת 2019 הוציא רביץ אלבום אישי נוסף בשם, "No Man Is An Island", בו נכלל גם קאבר בביצוע אינסטרומנטלי לשיר "שן לידי" (באנגלית: **Sleep Next To Me**) של אביתר בנאי.

בשנת 2023 יצא בחברת התקליטים ECM האלבום, "Vagabond", של הגיטריסט Dominic Miller, בו לקח רביץ חלק בהקלטות.

## פרסים
*ביוני 2003 זכה רביץ במלגה מטעם חברת כלי ההקשה והמצילות הגדולה בעולם, Zildjian
*בשנת 2007 נכלל אלבום הבכורה של ההרכב, **Minsarah**, ברשימת האלבומים הטובים ביותר של **פרס מבקרי התקליטים הגרמניים**

## דיסקוגרפיה
### אלבומים בהובלתו
* Images from Home (2009)
* No Man Is an Island (O-Tone Records, 2019)

### עם ההרכב Minsarah
* Florian Weber, Jeff Denson, Ziv Ravitz - Minsarah (Enja, 2006)
* Lee Konitz (with Minsarah) - Deep Lee (Enja, 2008)
* Lee Konitz New Quartet (with Minsarah) - Live at the Village Vanguard (Enja, 2009)
* Blurring The Lines (Enja, 2010)

### עם שלישיית [[שי מאסטרו]]
* Shai Maestro Trio (Laborie Jazz, 2012)
* The Road To Ithaca (Laborie Jazz, 2013)
* Untold Stories (Motéma, 2015)
* The Stone Skipper (Sound Surveyor Music, 2016)

### עם רביעיית [[אבישי כהן (חצוצרן)|אבישי כהן]]
* Naked Truth (ECM, 2022)
* Ashes to Gold (ECM, 2024)

### אלבומים נוספים בהם השתתף (רשימה חלקית)
* Oded Tzur, Shai Maestro, Petros Klampanis, Ziv Ravitz – Like A Great River (Yellowbird, 2015)
* Oded Tzur, Shai Maestro, Petros Klampanis, Ziv Ravitz – Translator's Note (Yellowbird, 2017)
* Dominic Miller - Vagabond (ECM, 2023)

## קישורים חיצוניים

* 

* 
* 

## הערות שוליים

קטגוריה:בוגרי מכללת ברקלי למוזיקה
קטגוריה:ג'אז ישראלי
קטגוריה:מוזיקאים אמריקאים
קטגוריה:מוזיקאים ישראלים
קטגוריה:מלחיני ג'אז
קטגוריה:נגני ג'אז: מתופפים
קטגוריה:ילידי 1976